**Beszélgetés és szerepjáték vendégeskedésről, vendéglátókról**

Kricsfalussy Beáta: Isten hozott

A cikk közös felolvasása után beszélgetünk az olvasottakról.

Feladatok:

A. Húzzátok alá a népeket és a korokat a szövegben!

B. Kikre (melyik országra vagy népre) és melyik korra vonatkoznak az alábbi megállapítások?

1. Lakomákat rendeztek a fontos vendég tiszteletére.
2. A vendégnek járt a legnagyobb tisztelet, kényelem, - mintha isten volna.
3. Istenük kötelezően előírta a megkülönböztetés nélküli vendéglátást.
4. Kézfogással és írott szerződéssel is kifejezték, hogy a vendéget segíteni kell.
5. Búcsúzáskor zálogot cseréltek a jó viszony megőrzésére.
6. A karavánokat egyszerű épületek várták, ahová behúzódhattak.
7. Az úton lévők a kolostorokban megszállhattak, vagy külön épületeket emeltek nekik.
8. Elterjedt a postakocsi. A postakocsi-állomások voltak a szállodák elődei.
9. Sértésnek tekintik, ha az idegen nem tér be hozzájuk.
10. Amit a vendég megdicsér, azt oda is ajándékozzák neki.
11. Csak családi, baráti, üzleti vendégeket fogadnak.

C. Négy kisebb csoportban (4-6 fő) adjátok elő az alábbi szituációk egyikét. Osszátok el a szerepeket (kik a vendéglátók és kik a vendégek, felnőttek és gyerekek), s tervezzétek meg, hogyan zajlik a vendéglátás!

* Távol élő átutazó rokonok „benéznek” hozzátok.
* Babalátogatás.
* Névnapi köszöntés.
* Új szomszéd bemutatkozó/ismerkedő látogatása.

Egy-egy rögtönzött jelenet előadása után a többiek értékelik a látottakat, fel lehetett-e ismerni a szereplőket, jól játszották-e a szerepüket, betartották-e az udvariassági szabályokat, stb.